হাড্ডাহাড্ডি লড়াইয়ের আভাস দিলেও খুব একটা সুবিধা করতে পারেনি হৃতিক রোশান অভিনীত সিনেমা কাবিল। প্রথমদিন সিনেমাটি আয় করেছে ১০.৪৩ কোটি রুপি। যা প্রথম দিনে বক্স অফিস বিশ্লেষকদের প্রত্যাশার চেয়েও কম। তবে দ্বিতীয় দিনে কিছুটা পুষিয়ে নিয়েছে সিনেমাটি। প্রজাতন্ত্র দিবসে সিনেমাটি তুলে নিয়েছে ১৮.৬৭ কোটি রুপি। ভারতীয় বক্স অফিসে কাবিল সিনেমার সর্বমোট আয় ২৯.১০ কোটি রুপি। এছাড়া ভারতের বাইরে সিনেমাটির আয় ২ কোটি রুপি। অর্থাৎ মোট আয় ৩১.১০ কোটি রুপি।